General Information :: Volstruis in Volkleur by J&B Met-perdewedren
Volstruis in Volkleur by J&B Met-perdewedren
Helderkleurige volstruispluime het vrolik gepronk by vanjaar se 33ste J&B Met-perdewedren wat op Kenilworth buite Kaapstad op 30 Januarie gehou is. Die tema: �In Volkleur� is kunstig vertolk in elegante ontwerperskeppings en heelparty kostuums met hooftooisels van volstruisvere in eg Rio Karnaval-styl het uitgestaan tussen die sowat 30 000 besoekers.
Die huidige Mev Suid-Afrika, Joani Johnson, was die Suid-Afrikaanse Volstruisbesigheidskamer (SAVBK) se ambassadeur by die J&B Met � een van die grootste geleenthede op die Suid-Afrikaanse mode-kalender en beslis die grootste somerpartytjie wat jaarliks in Kaapstad aangebied word.
Joani was geklee in �n turkoois rok van volstruisleer en sy-agtige chiffon, geborduur met hout krale en swarovski-kristalle vir ekstra swier. Die volstruisleer vir Joani se rok is geborg deur SCOT (South Cape Ostrich Tanning) in Mosselbaai, �n lid van die SAVBK.
Haar uitrusting is afgerond met �n elegante volstruisleerhandsak, geborg deur die SAVBK.
Joani is as een van die tien mooiste vroue tydens die Mev W�reld-skoonheidskompetisie in Vi�tnam in November 2009 aangewys. Haar aandrok vir hierdie spesiale geleentheid was ook �n volstruisleer en -vereskepping uit die ateljee van Deon Oelofse in opdrag van die besigheidskamer. Oelofse, wat ook die J&B Met-rok gemaak het reeds verskeie uitrustings vir die SAVBK ontwerp om die gebruik van volstruisleer en �vere in die mode-bedryf te beklemtoon.